Likumprojekts

**Grozījumi Enerģētikas likumā**

Izdarīt Enerģētikas likumā (Latvijas Republikas Saeimas un Ministru Kabineta Ziņotājs, 1998, 20.nr.; 2000, 17.nr.; 2001, 12.nr.; 2005, 8., 13.nr.; 2008, 14.nr.; 2009, 2., 14.nr.; Latvijas Vēstnesis, 2010, 82., 106.nr.; 2011, 36., 161.nr.; 2012, 186.nr.; 2014, 60.nr.; 2016, 37., 52.nr.) šādus grozījumus:

1.Papildināt likumu ar XVI nodaļu šādā redakcijā:

**“XVI nodaļa**

**Administratīvā atbildība enerģētikas jomā un kompetence sodu piemērošanā**

**117.pants.**

 (1) Par elektroenerģijas pārvades vai sadales sistēmas, gāzes vadu (izņemot maģistrālos) un to iekārtu bojāšanu piemēro naudas sodu — fiziskajām personām līdz simts divdesmit naudas soda vienībām, bet juridiskajām personām līdz septiņi simti naudas soda vienībām.

 (2) Par patvaļīgu pieslēgšanos gāzes apgādes sistēmai, vai siltumapgādes tīklam, vai sistēmas un tīklu ļaunprātīgu bojāšanu, piemēro naudas sodu līdz simts četrdesmit naudas soda vienībām, bet juridiskajām personām līdz astoņsimt naudas soda vienībām.

(3) Par elektroenerģijas, siltumenerģijas vai gāzes piegādes, tirdzniecības un lietošanas noteikumu pārkāpšanu, piemēro naudas sodu — fiziskajām personām līdz sešdesmit naudas soda vienībām, bet juridiskajām personām līdz sešsimt naudas soda vienībām.

 (4) Par elektroenerģijas, siltumenerģijas vai gāzes patvaļīgu patērēšanu, piemēro naudas sodu — fiziskajām personām līdz sešdesmit naudas soda vienībām, bet juridiskajām personām līdz sešsimt naudas soda vienībām.”.

**118.pants.**

Administratīvo pārkāpumu procesu par šā likuma 117.pantā minētajiem pārkāpumiem uzsāk pašvaldību policija, bet izskata pašvaldību administratīvā komisijas.”

2. Papildināt pārejas noteikumus ar 57.punktu šādā redakcijā:

„57. Šā likuma XVI nodaļa “Administratīvā atbildība enerģētikas jomā un kompetence sodu piemērošanā” stājas spēkā vienlaikus ar Administratīvo pārkāpumu procesa likumu.”

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

21.02.2017 08:48

253

G.Rēpele,

67013033, Gunta.Repele@em.gov.lv